மண் பெண் பொன்னாசை மயக்கத்திலே விழுந்து  கண் கெட்ட மாடதுபோல் கலங்கினேன் பூரணமே (18)  தனி முதலைப் பார்த்துத் தனித்திருந்து வாழாமல்  அநியாயமாய்ப் பிறந்திங்கு அலைந்து நின்றேன் பூரணமே (19)  ஈராறு தன் கலைக்குள் இருந்து கூத்து ஆடினதை  ஆராய்ந்து பாராமல் அறிவழிந்தேன் பூரணமே (20) வாசிதனைப் பார்த்து மகிழ்ந்து உனைத்தான் போற்றாமல்  காசிவரை போய்த்திரிந்து கால் அலுத்தேன் பூரணமே (21) 